‘Forbes’: 2017 se hoogs betaalde aktrisesEmma Stone (Foto: Facebook) Forbes, die Amerikaanse saketydskrif, het pas sy lys van die wêreld se hoogs betaalde aktrises bekend gemaak. Emma Stone (28) pronk vanjaar bo-aan die lys met die $26 miljoen (sowat R342 miljoen) wat sy verdien het tussen 1 Junie 2016 en 1 Junie 2017. Dit is haar hoogste jaarlikse inkomste nóg. Stone se no. 1-posisie is grotendeels te danke aan die rolprent La La Land waarvoor sy ŉ Oscar gewen het as beste aktrise vir haar vertolking van Mia. La La Land het sowat $445,3 miljoen (sowat R5.9 miljard) wêreldwyd by die loket verdien. Jennifer Aniston is tweede op die lys met die sowat $25,5 miljoen (sowat R335 miljoen) wat sy verdien het. Aniston se inkomste is grotendeels te danke aan borgskappe van onder meer Emirates, Smartwater en Aveeo. Jennifer Lawrence van Hunger Games-faam is derde op die lys. Sy was verlede jaar eerste op die lys en het twee plekke afgeskuif nadat sy sowat $24 miljoen (sowat R315.6 miljoen) in die tydperk onder oorsig verdien het. Melissa McCarthy is vierde op die lys met $18 miljoen (sowat R236.7 miljoen) en Mila Kunis is in die vyfde plek met $15,5 miljoen (sowat R209.3 miljoen). Die tien hoogs betaalde aktrises het gesamentlik $172,5 miljoen (sowat R2.3 miljard) verdien tussen 1 Junie 2016 en 1 Junie 2017. Meer as 60% van die hoogs betaalde aktrises is ouer as 40. Die res van die lys lyk so: